Predkladacia správa

	Odhad úrod a monitoring vývoja porastov poľnohospodárskych plodín poskytuje okrem ekonomického prínosu aj cenné informácie v súvislosti so zmenou Spoločnej poľnohospodárskej politiky s výrazným aspektom cielenej ochrany životného prostredia. 
	Slovenské pôdohospodárstvo je už dlhšiu dobu decimované výkyvmi nákupných cien komodít a dnešná situácia v prvovýrobe je pred kolapsom. Blížiaci sa zber obilnín  neprispieva k spokojnosti poľnohospodárov. Vývoj počasia v jarnom období spôsobil 
na viacerých lokalitách nevzídenie porastov jarného jačmeňa a slabé odnoženie ozimín z nedostatku vlahy. Momentálne sa začiatok zberu obilní odďaľuje kvôli nadmerným zrážkam a miestnym prietržiam s ľadovcom a následnými záplavami.
	Informácia o vývoji porastov a predpokladaných úrodách niektorých poľnohospodárskych plodín v hospodárskom roku 2008/2009 je spracovaná v spolupráci 
so Slovenskou poľnohospodárskou a potravinárskou komorou (SPPK). Podklady použité v materiáli boli získané z Výskumného ústavu pôdoznalectva a ochrany pôdy (VÚPOP), Štatistického úradu SR (ŠÚ SR), Centra výskumu rastlinnej výroby Piešťany (CVRV) a Slovenskej poľnohospodárskej a potravinárskej komory (SPPK).